|  |
| --- |
| „**Пилаво**" |
|  |
| 

 |
|  |
| **Местоположба** | 41°50′49″N 22°16′52″E﻿ / ﻿41.84694° СГШ; 22.28111° ИГД﻿ / 41.84694; 22.28111Координати: 41°50′49″N 22°16′52″E﻿ / ﻿41.84694° СГШ; 22.28111° ИГД﻿ / 41.84694; 22.28111 |
| Основни податоци |
| **Место** | Бурилчево |
| **Тип** |  населба

 |
| **Период** | бакарно време |
|  | праисторија |
| **Портал „Археологија"** |

  

**Пилаво** — археолошко наоѓалиште сместено на возвишение на левиот брег на Брегалница, во близина на селото Бурилчево, Општина Чешиново-Облешево.

Историја
--------

Станува збор за истражена населба од бакарно време (енеолит) или преодниот период од каменото во металното време. Според анализите вршени со методот Ц14 (правени врз карбонизирано жито најдено на локалитеот), населбата била активна во средината на V милениум п.н.е.

Во овој период борбено настроените племиња своите населби ги сместиле на возвишени платоа, тумби, тешко достапни, природно заштитени и погодни за одбрана. Во близина на населбите имало реки или извори за вода, заради обезбедување на неопходните услови за живот. Токму таква местоположба има Пилаво, кој се издига на едно израмнето плато, неколку десeтини метри од вливот на реката Злетовица во Брегалница.

Артефакти
---------

Ова наоѓалиште изобилува со керамика во најразновидни форми и начини на украсување со врежување на брановидни линии, а за издвојување се графитно сликаните садови. Богатството на духовната култура кај населението од тој период може да се следи преку бројната ситна пластика на зооморфни и антропоморфни претстави, при што кај антропоморфните има нагласена стеатопигија, а украсени се со врежани брановидни линии.

При археолошките ископувања на наоѓалиштето е откриена претстава на женска фигурина, теракота, на која ѝ недостасува горната половина. Сочуваната долна половина украсена е со ритмички шари: врежани концентрични кругови, точки, брановидни и аглести линии. Интересно е што во ова наоѓалиште се откриени неколку вакви претстави кои наликуваат едни на други, што ни наведува на претпоставка дека тогашните жени по повод одреден ритуал се украсувале на овој начин, а тоа е пренесено и на теракотните фигурини. Димензиите на фигурината се 7х11 см.

Покрај тоа, во наоѓалиштето присутни се голем број коскени и камени алатки и накит.

Галерија
--------

* Керамички садови со графитКерамички садови со графит
* Антропоморфна пластика - женска фигуринаАнтропоморфна пластика - женска фигурина

Поврзано
--------

* Долно Градиште
* Алењак
* Морозвизд
* Куново - Чуки
* Текешински лозја

Наводи
------



|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Археолошки наоѓалишта во Општина Чешиново-Облешево |
| --- |
|  |
|  | 
Браница (Бања)  •  Во Селото (Бања)  •  Грамади (Бања)  •  Тркањски Рид (Бања)  •  Турски Гробишта (Бања)  •  Грамади (Бурилчево)  •  Манастир (доцноантичко) (Бурилчево) •  Манастир (римско) (Бурилчево) •  Могила (Бурилчево) •  Нова Чешма (Бурилчево) •  Пилаво (Бурилчево) •  Под селото (Врбица) •  Богатиница (Жиганци) •  Долчиница (Жиганци)  •  Градиште (Кучичино) •  Пресечник (Кучичино)  •  Грамади (Лепопелци) •  Авлија (Ново Селани)  •  Бошлиново (Соколарци)  •  Во Селото (Соколарци)  •  Градиште (Соколарци)  •  Ливади (Соколарци)  •  Манастир (Соколарци)  •  Браница (Спанчево)  •  Големенско Маало (Спанчево)  •  Градиште (Спанчево)  •  Грамадски Рид (Спанчево)  •  Пат Спанчево-Бања (Спанчево)  •  Петков Дол (Спанчево)  •  Селиште (Спанчево)  •  Градиште (Теранци)  •  Теранци (Теранци)  •  Гробишта (Чифлик) |  |
|  |
| Дел од темата: *Археолошки наоѓалишта во Кочанско* |

 |